Diari Oficial de la Generalitat Valenciana


Sumari del DOGV 8417, del 06-11-2018 (2018/10363)

RESOLUCIÓ de 2 de novembre de 2018, del director general de Centres i Personal Docent, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2018-2019, corresponent a les etapes d'Educació Primària, Educació Especial, Educació Secundària Obligatòria i Formació Professional Bàsica.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8417

Data del DOGV
:   06-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10423


Data del document
:   02-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 2 de novembre de 2018, del director general de Centres i Personal Docent, per la qual es resol parcialment la convocatòria de subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2018-2019, corresponent a les etapes d'Educació Primària, Educació Especial, Educació Secundària Obligatòria i Formació Professional Bàsica. [2018/10590]  
Mitjançant l'Ordre 26/2016, de 13 de juny, de la Conselleria d'Educació, Investigació, Cultura i Esport (DOGV 7806, 15.06.2016), es regula el programa de reutilització, reposició i renovació de llibres de text i material curricular, a través de la creació i posada en funcionament de bancs de llibres de text i material curricular en els centres públics i privats concertats de la Comunitat Valenciana i es determinen les bases reguladores de les subvencions destinades a centres docents privats concertats i centres docents de titularitat de corporacions locals.  
  
Mitjançant la Resolució de 4 de juny de 2018, de la Conselleria d'Educació, Investigació, Cultura i Esport (DOGV 8312, 7 de juny), es convoquen subvencions per als centres privats concertats i centres de titularitat de les corporacions locals de la Comunitat Valenciana destinades a la reposició i renovació de llibres de text i material curricular, per al curs escolar 2018-2019.  
S'han examinat les sol·licituds segons el que estableix l'apartat quart de l'esmentada resolució, a fi de concedir les ajudes a aquells centres docents que reunisquen els requisits previstos per la convocatòria.  
  
A més, s'han realitzat les actuacions pertinents per a verificar que cadascun dels centres docents beneficiaris ha complit els requisits i ha aportat la documentació que s'indica com a preceptiva en l'apartat sisé de l'esmentada convocatòria.  
Finalitzat el segon període extraordinari de comunicació de necessitats indicat en el punt 2 de l'apartat huité de l'esmentada resolució per a incorporar les incidències pròpies de principi de curs, els centres docents privats concertats i de titularitat de corporacions locals que figuren en l'annex I han comunicat a la Conselleria d'Educació, Investigació, Cultura i Esport, a través de l'aplicació ITACA, les seues necessitats en concepte de reposició i de renovació de llibres de text i material curricular per al curs 2018-2019, corresponents a les etapes d'Educació Primària, Educació Especial, Educació Secundària Obligatòria i Formació Professional Bàsica.  
D'acord amb el que estableix l'apartat deu, punt 1, de l'esmentada resolució, amb la finalitat d'agilitzar l'abonament de les dotacions als centres docents, es podran concedir els imports a través de successives resolucions, atenent exclusivament la data de conformitat de la proposta de necessitats presentada pel centre.  
Amb data 12 de juliol de 2018 es va dictar la resolució per la qual es resolia parcialment la convocatòria de subvencions per la qual es van concedir, a determinats centres privats concertats i centres de titularitat de les corporacions locals de la Comunitat Valenciana (DOGV 8339, 16 de juliol), 3.305.249,77 euros per a destinar a la reposició i renovació de llibres de text i material curricular per al curs 2018-2019, corresponents a les etapes d'Educació Primària i Educació Especial.  
  
Amb data 6 d'agost de 2018 es va dictar la resolució per la qual es resolia parcialment la convocatòria de subvencions per la qual es van concedir, a determinats centres privats concertats i centres de titularitat de les corporacions locals de la Comunitat Valenciana (DOGV 8377, 6 de setembre), 2.508.251,61 euros per a destinar a la reposició i renovació de llibres de text i material curricular per al curs 2018-2019, corresponents a les etapes d'Educació Primària, Educació Especial, Educació Secundària Obligatòria i Formació Professional Bàsica.  
  
Amb data 2 d'octubre de 2018 es va dictar la resolució per la qual es resolia parcialment la convocatòria de subvencions per la qual es van concedir, a determinats centres privats concertats i centres de titularitat de les corporacions locals de la Comunitat Valenciana (DOGV 8397, 4 d'octubre), 121.134,13 euros per a destinar a la reposició i renovació de llibres de text i material curricular per al curs 2018-2019, corresponents a les etapes d'Educació Primària, Educació Especial, Educació Secundària Obligatòria i Formació Professional Bàsica.  
  
La Subdirecció General de Centres, com a òrgan instructor del procediment, ha emés l'informe de conformitat corresponent, ha formulat la proposta de concessió d'ajudes als centres docents que figuren a continuació, i l'ha elevada a la Direcció General de Centres i Personal Docent per a la seua resolució.  
Vista aquesta proposta i fen ús de les atribucions que m'atorga l'article 35.2 de l'Ordre 26/2016, de 13 de juny, de la Conselleria d'Educació, Investigació, Cultura i Esport, abans esmentada, resolc:  
  
Primer  
Resoldre parcialment la convocatòria, corresponent al segon període extraordinari de comunicació de necessitats, i concedir, als centres docents que figuren en l'annex I, els imports per a fer efectiu el pagament destinat a la reposició i renovació de llibres de text i material curricular per al curs 2018-2019, per un import total de 35.720,32 euros.  
  
  
Segon  
De l'import total concedit a aquests centres (35.720,32 euros), 20.807,70 euros, corresponents a l'Educació Primària i Educació Especial, es finançaran a càrrec de la línia de subvenció S8207, de l'aplicació pressupostària 93.97.83.269.46.3. Els altres 14.912,62 euros, corresponents a l'Educació Secundària Obligatòria i a la Formació Professional Bàsica, es finançaran a càrrec de la línia de subvenció S8208, de l'aplicació pressupostària 05.81.08.864.34.0. Ambdues línies estan previstes en l'actual Llei de pressupostos de la Generalitat.  
  
Tercer  
1. Atés que aquesta subvenció està exclosa del règim de pagament anticipat establit en la Llei 1/2015, de 6 de febrer, de la Generalitat, tal com estableix l'article 44.2.e de la Llei de pressupostos de la Generalitat per a l'exercici 2018, s'abonarà amb caràcter anticipat el 80 % dels imports concedits. Així mateix i d'acord amb el que estableix l'esmentat article, els beneficiaris d'aquesta subvenció estan exempts de la prestació de garanties per pagament anticipat.  
  
2. L'import restant, fins a arribar com a màxim a les quantitats concedides, s'abonarà als centres beneficiaris prèvia justificació de les despeses realitzades, amb la presentació de les corresponents factures.  
  
  
Quart  
S'ordena la publicació de la present resolució en el Diari Oficial de la Generalitat Valenciana i en la pàgina web de la Conselleria d'Educació, Investigació, Cultura i Esport.  
De conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar potestativament recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller d'Educació, Investigació, Cultura i Esport en el termini d'un mes a comptar des de l'endemà de la notificació a l'interessat.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació a l'interessat o a partir de l'endemà de ser notificada la resolució expressa del recurs de reposició o que aquest haja d'entendre's presumptament desestimat.  
  
  
València, 2 de novembre de 2018.- El director general de Centres i Personal Docent: José Joaquín Carrión Candel.